Държавен вестник, бр. 26, 2025 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  26
съставят за отчетния период съгласно Закона за 
счетоводството финансовите си отчети на базата 
на един и същ счетоводен стандарт, определен 
за приложима счетоводна база съгласно Закона 
за счетоводството – съгласно ал. 2, т. 1;
2. в случаите, когато останалите съставни 
образувания от същата многонационална група 
предприятия, разположени в страната, съставят 
за отчетния период съгласно Закона за счето­
водството финансовите си отчети на базата на 
различни счетоводни стандарти, определени за 
приложима счетоводна база съгласно Закона за 
счетоводството – съгласно ал. 2, т. 2.“;
в) досегашната ал. 3 става ал. 4 и в нея ду­
мите „чл. 260я25 в случаите по ал. 2“ се заменят 
с „чл. 260я25, т. 3“;
г) досегашната ал. 4 става ал. 5;
д) създава се ал. 6: 
„(6) За случаите по ал. 2 и 3 размерът на 
националния допълнителен данък се изчислява 
в левове.“ 
44. В чл. 260я28: 
а) досегашният текст става ал. 1 и се из­
меня така:
„(1) Данъчно задължено лице по чл. 260я25 
подава данъчна декларация по образец за на­
ционалния допълнителен данък за съответния 
данъчен период в териториалната дирекция на 
Националната агенция за приходите по мяс­
тото на регистрация в сроковете по чл. 260я19 
и чл. 260я23, ал. 8. Данъчната декларация по 
изречение първо се изготвя на базата на ин­
формационната декларация, изготвена и пода­
дена по реда на чл. 260я23 и при спазване на 
разпоредбите на тази глава.“;
б) създава се ал. 2:
„(2) Данъчната декларация по ал. 1 се изготвя 
в левове. В случаите, в които националният 
допълнителен данък не е изчислен в левове, 
за целите на изречение първо се използва цен­
тралният курс на Българската народна банка за 
последния ден на данъчния период на лева към 
валутата, в която е определен националният 
допълнителен данък.“ 
45. В чл. 260я29 накрая се поставя запетая 
и се добавя „ал. 1“. 
46. В глава тридесет и четвърта „л“ се съз­
дава раздел II с чл. 260я30 – 260я35: 
„Раздел II
Национален допълнителен данък за последния 
данъчен период
Общи положения
Чл. 260я30. При прекратяване данъчно за­
дълженото лице изпълнява задълженията си по 
реда на тази част и при спазване изискванията 
на този раздел. 
Последен данъчен период при прекратяване
Чл. 260я31. (1) За целите на този раздел 
последният данъчен период на данъчно за­
дължено лице, прекратено с ликвидация или с 
обявяване в несъстоятелност, обхваща времето 
от първия ден на данъчния период по чл. 260б, 
в който е извършено заличаването, до датата 
на заличаването.
(2) За целите на този раздел последният 
данъчен период на място на стопанска дейност 
обхваща времето от първия ден на данъчния 
период по чл. 260б, в който е прекратена дей­
ността му, до датата на прекратяването є.
(3) За целите на този раздел последният 
данъчен период на данъчно задължено лице, 
което е неперсонифицирано дружество, обхваща 
времето от първия ден на данъчния период по 
чл. 260б, в който е извършено прекратяването, 
до датата на прекратяването.
(4) Представляващият данъчно задълженото 
лице през последния данъчен период – лик­
видатор, синдик, представляващият място на 
стопанска дейност или неперсонифицирано 
дружество, декларира и внася дължимия от 
данъчно задълженото лице национален допъл­
нителен данък за този данъчен период.
Последен данъчен период при прекратяване 
на преобразуващо се дружество
Чл. 260я32. (1) Последен данъчен период при 
прекратяване на преобразуващо се дружество е 
периодът от първия ден на данъчния период по 
чл. 260б, в който е извършено преобразуването, 
до датата на преобразуването. За преобразува­
щите се дружества, които са новообразувани 
през данъчния период на преобразуване, по­
следен данъчен период е периодът от датата 
на учредяването до датата на преобразуването.
(2) Новоучредените или приемащите дру­
жества декларират и внасят дължимия от 
преобразуващото се дружество национален 
допълнителен данък за този данъчен период. 
При преобразуване чрез разделяне данъкът се 
декларира и внася от едно от новоучредените 
или приемащите дружества.
Деклариране на данъка за последния данъ­
чен период
Чл. 260я33. Данъчната декларация за послед­
ния данъчен период се подава в сроковете по 
чл. 260я28.
Внасяне на данъка за последния данъчен 
период
Чл. 260я34. Дължимият национален допъл­
нителен данък за последния данъчен период 
се внася в срока за декларирането му.
Преобразуване чрез промяна на правната 
форма
Чл. 260я35. Членове 260я30 и 260я32 не се 
прилагат в случаите на преобразуване чрез 
промяна на правната форма по чл. 264 от 
Търговския закон. Новоучреденото дружество 
поема всички задължения за определяне и 
внасяне на националния допълнителен данък 
за целия данъчен период на преобразуването.“ 
47. В чл. 277а:
а) в ал. 1 навсякъде думите „хартиен носител 
и/или на“ се заличават;
б) в ал. 2 навсякъде думите „хартиен носител 
и/или на“ се заличават;
в) в ал. 3: